በውሃ አገልግሎት ክፍያ የደንበኞችቅሬታና ምላሽ
በኢትዮጵያ ንግድ ባንክ ባልቻ አባነብሶ ቅርንጫፍ የውሃ አገልግሎት ክፍያ ሲፈጽሙ ያገኘናቸው ወይዘሮ ዮዲት ብርሃኑ ስለ አዲሱ የክፍያ አሰራር ይናገራሉ።የክፍያ ስርዓቱ አሰልቺ የነበረውን ሰልፍ እንዳስቀረላቸውና ቀልጣፋና ፈጣን መስተንግዶ እንዲያገኙ አስችሏል ይላሉ።ይሁንና ይህ ዘመናዊ አሰራር አሁንም ችግር እንዳለበት አስታውቀዋል።የራሳቸውን ተሞክሮ መነሻ አድርገው ሲያሥረዱ በመጀመሪያዎቹ ወራት ክፍያ ለመፈጸም ወደ ንግድ ባንክ ሲያመሩ ‹‹ምንም እዳ የለብሽም›› መባላቸውን ጠቁመው፤ ከወር በኋላ ሲመለሱ ደግሞ ‹‹ውዝፍ ዕዳ አለብሽ›› መባላቸውን ይገልፃሉ። ሌሎች የሚያውቋቸው
ሰዎችም
ክፍያ
ሲፈጽሙ
ቆይተው
‹‹አልከፈላችሁም››
በሚል
አገልግሎት
እንደሚቋረጥባቸው
ተናግረዋል።ሌሎች
ደንበኞችም
እንዲህ
አይነት
እድል
ቢያገኙ
የተለያዩ
ችግሮችን
ሊያነሱ
እንደሚችሉ
በመጠቆም።ወይዘሮ
ዮዲት
አዲሱ
አሰራር
አስተማማኝ
መረጃን
ስለመስጠቱ
ጥርጣሬ
እንዳላቸው
አስረድተው
ውሃና
ፍሳሽ
ባለስልጣን
አሰራሩን
ሊፈትሽ
ይገባል
ሲሉ
ቅሬታቸውን
ያቀርባሉ።
አቶ ብርሀኑ በቀለ ቦሌ ሀራብሳ ኮንዶሚኒየም ነዋሪ ናቸው።ኮንዶሚኒየም ቤቶች የውሃ አገልግሎት ክፍያ የሚስተናገዱበት መንገድ ተገቢ ያለመሆኑን ይገልጻሉ።አርሳቸው እንሚያስረዱት በአካባቢያቸው ከሚገኝ የአዲስ አበባ ውሃና ፍሳሽ አገልግሎት ክፍያ ማዕከል የተሰጣቸውን መለያ ቁጥር ብቻ ይዘው ባንክ ቤት በመሄድ እየከፈሉ ይገኛሉ። ነገር ግን የሚከፍሉበት መለያ ቁጥር የእርሳቸው ስለመሆኑ ምንም አይነት እምነት የላቸውም።የሚሰጣቸው ደረሰኝ ስማቸውን ወይም የቤት ቁጥራቸውን የማይገልጽ በመሆኑ የሚፈጽሙት ክፍያ የእርሳቸው ስለመሆኑ ጥርጣሬ ፈጥሮባቸዋል። የክፍያ አገልግሎቱ መዘመን ቀደም ሲል የነበረውን እንግልትና የጊዜ ብክነት ያስቀረ መሆኑን መስክረው ይሁንና ለህብረተሰቡ ተገቢውን መረጃ የመስጠት ክፍተት እንዳለም ተናግረዋል። በተለይ የኮንደሚኒየም ነዋሪዎች ከሌላው በተለየ በተሰጣቸው መለያ ቁጥር ላይ ብቻ ተመስርተው እንዲከፍሉ መደረጉ መተማመንን እንደማይፈጥር ተናግረዋል። በኢትዮጵያ ንግድ ባንክ የኮርፖሬት ኮሙኒኬሽን ተጠባባቂ ዳይሬክተር አቶ የአብስራ ከበደ እንደሚያስረዱት የኢትዮጵያ ንግድ ባንክ ከቁጠባ አገልግሎት ባሻገር የደንበኞቹን ፍላጎት መነሻ አድርጎ የተለያዩ የአገልግሎት ክፍያዎችንም በመስጠት ላይ ይገኛል።ከእነዚህም አንዱ ከአዲስ አበባ ውሃና ፍሳሽ ባለስልጣን ጋር በተደረገ ስምምነት የውሃ አገልግሎት ክፍያን ማስተናገድ ይገኝበታል። ባንኩ የተለያዩ የክፍያ አማራጮችን ዘርግቶ በእነዚህ አራት ወራት ውስጥ ቀልጣፋና ፈጣን አገልግሎት እየሰጠ ይገኛል።የ560 ሺ ደንበኞችን መረጃ ተናቦ በመሥራት ተገቢውን አገልግሎት ሰጥቷል የሚሉት አቶ የአብስራ አንዳንድ ጊዜ ደንበኞች አንድ ወር የተጠቀሙበት የአገልግሎት ክፍያ ሂሳብ በሚጠይቁበት ጊዜ ክፍያ እንዲፈፅሙ የሚል ከውሃና ፍሳሽ አገልግሎት ላይደርስ ይችላል።ይህ ማለት ግን የአገልግሎት ክፍያ የለባቸውም ማለት አይደለም። አገልግሎት አሰጣጡ አዲስ እንደመሆኑ ጥቃቅን እንከኖች ሊከሰቱ ይችላሉ።እነዚህም ቢሆኑ ከስር ከስር ማስተካከያ እየተደረገባቸው የሚቀረፉ ናቸው። ደንበኞች ከወሩ ማብቂያ ማለትም ከ26 ጀምረው እስከ 18 ድረስ ረዘም ያለ ክፍያ መፈጸሚያ ጊዜ እንደተሰጣቸው አቶ የአብስራ አስረድተዋል። የአዲስ አበባ ከተማ ውሃና ፍሳሽ ባለስልጣን የደንበኞች አገልግሎት ምክትል ዋና ስራ አስኪያጅ አቶ ሞገስ አርጋው እንደሚያስረዱት ተቋሙ ከኢትዮጵያ ንግድ ባንክ ጋር በመተባበር አሰራሩን አዘምኖ ወደ ሥራ ከገባ አራት ወራትን አስቆጥሯል። ደንበኞች የአገልግሎት ክፍያቸውን በባንክ ለመክፈል የሚያስችሏቸው አራት አማራጮች ተዘርግተዋል።እነዚህንም በሚዲያዎች፣ በበራሪ ጽሁፎችና በቆጣሪ አንባቢ ሙያተኞች ለደንበኞቹ ተደራሽ ማድረግ ተችሏል።በተለያየ መንገድ ሲሰጡ የነበሩ የግንዛቤ ማስጨበጫዎችን ተረድተው ኃላፊነታቸውን በአግባቡ የሚወጡ በርካታ ደንበኞች የመኖራቸውን ያህል ጥቂት ደንበች የተዘረጋውን አዲስ አሰራር የመገንዘብ ክፍተት እንዳለባቸው ገልጸዋል። በመሆኑም አገልግሎት እስኪቋረጥባቸው ድረስ ክፍያ የማይፈጽሙ ደንበኞች መኖራቸውን ጠቅሰዋል። ኮንደሚኒየም ቤቶችን አስመልክቶ ለተነሱ ቅሬታዎች አቶ ሞገስ በሰጡት ምላሽ ኮንደሚኒየም ቤቶች አብዛኛዎቹ ስማቸው ስላልዞረና በመንግስት ቤቶች አስተዳደር ስር በመሆናቸው የደንበኞችን ስም አይጠቅሱም።በመሆኑም ደረሰኙ ሲዘጋጅ ለባንኩ፣ ለደንበኛውም ሆነ ለተቋሙ በጣም አስፈላጊ የሆነውን የደንበኛውን የክፍያ ቁጥር እንዲይዝ ተደርጓል። ቁጥሩን በመያዝ ተጨማሪ መረጃ የፈለገ ሰው በቅርንጫፍ መስሪያ ቤቱ ሄዶ ዝርዝር መረጃውን ማየት ይችላል።ካልሆነም በባለስልጣኑ ዌብ ሳይት ላይ ሁሉንም መረጃ ማግኘት እንደሚችል አቶ የአብስራ አመልክተዋል።አዲስ ዘመን ታህሳስ 30/2012ኢያሱ መሰለ 